3 priedas
PATVIRTINTA

A. Baranausko ir  A. Vienuolio-Žukausko memorialinio muziejaus direktoriaus

2013 m. gruodžio 18 d. įsakymu Nr. 85.
SKAITYMO REKLAMOS KONKURSO

,,Imk šią knygelę nors ir vienui vieną“ (A. Baranauskas)“
NUOSTATAI

I. BENDROSIOS NUOSTATOS

1. Skaitymo reklamos konkursas ,,Imk šią knygelę nors ir vienui vieną“ (A. Baranauskas)“ Lietuvos bendrojo lavinimo mokyklų mokiniams (toliau – Konkursas) yra A. Baranausko ir  A. Vienuolio-Žukausko memorialinio muziejaus vykdomo projekto ,,Imant knygą, pamesk niekus“ (A. Baranauskas)“ dalis.
2. Nuostatai reglamentuoja konkurso tikslus, objektą, dalyvius, organizavimą, darbų pateikimo tvarką ir vertinimą.
II. KONKURSO TIKSLAI
3. Piešinio, kompiuterinio piešinio, fotografijos ar  rašinio forma pateikiamos reklamos uždavinys – aiškiai ir suprantamai skaitymo prasmingumą pristatyti bendraamžiams.
4. Skatinti mokinius suprasti, jog skaityti ir kalbėtis įvairiomis formomis apie tekstus gali būti įdomu ir prasminga.

5. Formuoti kritinį mąstymą, ugdyti vaizduotę bei kūrybiškumą.

III. KONKURSO SĄLYGOS
6. Konkurse gali dalyvauti 8–12 klasių bendrojo lavinimo mokyklų mokiniai.
7. Konkursui teikiamas individualus autorinis darbas – laisvai pasirinkta technika parengtas tekstas, piešinys ar kitoks atvaizdas, filmuotas siužetas, autoriaus pasirinktu rakursu reklamuojantis skaitymo prasmingumą. Kolektyviniai kūriniai nepriimami ir nevertinami.
8. Vienos mokyklos mokinių, dalyvaujančių konkurse, skaičius nėra ribojamas. Vienas registruotas konkurso dalyvis gali pateikti vieną darbą.
9. Konkurso dalyvis kartu su darbu privalo pateikti ir dalyvio anketą su registraciją patvirtinančiais duomenimis. Neregistruotų dalyvių darbai nebus vertinami.
10. Reklama gali būti originali žodinė kūryba (pateikiamas spausdintas tekstas, žodžių skaičius neribojamas), fotonuotraukos (pateikiamos 10x15 cm formatu ir skaitmeniniu .jpg formatu, įrašytos į CD/DVD), piešta (piešinys pateikiamas A3 formatu) ar kompiuteriu maketuota (pateikiama .pdf formatu, įrašyta į CD/DVD) reklaminė medžiaga, filmuotas vaizdo siužetas (iki 60 sekundžių, pateikiamas DVD formatu) arba flash animacinis siužetas (pateikiamas įrašas CD/DVD).
IV. KONKURSO ORGANIZAVIMAS
11. Konkursą organizuoja A. Baranausko ir A. Vienuolio–Žukausko memorialinis muziejus.
12. Konkursas vyks nuo 2014 m. balandžio 1 d. iki 2014 m. gegužės  9 d.

13. Konkursui skirti darbai turi būti išsiųsti registruota pašto siunta iki 2014 m. gegužės 9 d. adresu: A. Baranausko ir A. Vienuolio-Žukausko memorialinis muziejus, A. Vienuolio g. 2, LT-29147 Anykščiai (su nuoroda: „Skaitymo reklamos konkursui“).
V. DARBŲ VERTINIMAS
14. Darbus vertina A. Baranausko ir A. Vienuolio-Žukausko memorialinio muziejaus direktoriaus įsakymu sudaryta vertinimo komisija. 
15. Konkursiniai darbai vertinami taškais. Maksimalus taškų skaičius – 30 (3x10).
16. Darbų vertinimo kriterijai:

· reklamos turinys (temos atskleidimas);

· minčių ir vizualinės išraiškos originalumas;
·  meninė kokybė;

17. Apie antrojo turo rezultatus dalyviai bus informuoti asmeniškai.

VI. BAIGIAMOSIOS NUOSTATOS

18. Konkurso organizatoriai pasilieka teisę panaudoti atsiųstus darbus pristatant įgyvendintą projektą ,,Imant knygą, pamesk niekus“ (A. Baranauskas) ir populiarinant skaitymo skatinimo idėją.

19. Autorių sutikimu su konkurso sąlygomis ir šiais nuostatais laikomas darbų pateikimas šiam konkursui.
Papildoma informacija teikiama tel. 8 612 81067 (Antanas Verbickas) ir el. paštu a.vienuolis@gmail.com

SKAITYMO REKLAMOS KONKURSO

